送進士李殷下第遊汾河
作者：曹鄴
朝代：唐

paragraphs: 上國花照地，遣君向西征。
旁人亦有恨，況復故人情。
單車欲云去，別酒忽然醒。
如何今夜夢，半作道路程。
邊士不好禮，全家住軍城。
城中鼓角嚴，旅客常夜驚。
中有左記室，逢人眼光明。
西門未歸者，下馬如到京。
還應一開卷，爲子心不平。
慇懃說忠抱，壯志勿自輕。